ส่วนที่ 2

1. ปัจจัยความเสี่ยง

1.1 สภาพเศรษฐกิจและสถานการณ์การท่องเที่ยวในประเทศไทย

  เนื่องจากรายได้ส่วนใหญ่ของบริษัทฯ
  มาจากธุรกิจการท่องเที่ยวและธุรกิจอสังหาริมทรัพย์ในประเทศไทย การดำเนินงานของบริษัทฯ
  จึงขึ้นอยู่กับทั้งสภาพเศรษฐกิจโลกและเศรษฐกิจไทยและอุตสาหกรรมการท่องเที่ยวในประเทศไทย
  เหตุการณ์ใดๆ อาทิเช่น เสน่ห์ของประเทศไทยในฐานะที่เป็นสถานที่ท่องเที่ยวเปลี่ยนแปลง
  สภาวะเศรษฐกิจถดถอย การก่อการร้าย ภัยธรรมชาติ การเพิ่มขึ้นของอาชญากรรม
  ความวุ่นวายในประเทศหรือการแพร่ระบาดของโรคต่างๆ
  ย่อมส่งผลกระทบต่อการท่องเที่ยวในประเทศไทยหรือการลดลงของมูลค่าอสังหาริมทรัพย์ในจังหวัดภูเก็ตและอาจส่งผลกระทบเชิงลบต่อธุรกิจ
  สถานะทางการเงินและผลการดำเนินงานของบริษัทฯ

  ภาวะวิกฤตการเงินโลก
  และความวุ่นวายของการเมืองไทยที่ยืดเยื้อในช่วงไม่กี่ปีที่ผ่านมาทำให้เห็นถึงช่องโหว่และชี้ชัดว่าบริษัทฯ
  มีความเสี่ยงในการดำเนินงานในจังหวัดภูเก็ตและประเทศไทย

  ทั้งนี้บริษัทฯ พยายามเจาะตลาดใหม่ๆ
  อย่างสม่ำเสมอเพื่อที่จะกระจายความเสี่ยงและหลีกเลี่ยงการพึ่งพาตลาดหลักไม่กี่แห่ง

2.  สถานการณ์ทางการเมืองที่ไม่แน่นอน

  ธุรกิจการท่องเที่ยวในประเทศไทยได้รับผลกระทบในเชิงลบในช่วงไม่กี่ปีที่ผ่านมาจากสภาวะการเมืองที่ตึงเครียดอย่างต่อเนื่อง
  เหตุการณ์เหล่านี้ได้ถูกเผยแพร่ไปยังนานาประเทศและทำให้เกิดภาพลักษณ์ในเชิงลบต่อประเทศไทยในแง่ความปลอดภัยในการ
  เดินทางเข้ามาของนักท่องเที่ยวต่างประเทศและนักลงทุนในการเข้ามาลงทุน
  สถานการณ์ทางการเมืองในประเทศที่ไม่แน่นอนอาจส่งผลกระทบในเชิงลบต่อธุรกิจการท่องเที่ยวและความอ่อนไหวของนักลงทุน

3.  ความผันผวนของอัตราดอกเบี้ย

  บริษัทฯ มีความเสี่ยงเกี่ยวกับอัตราดอกเบี้ยเนื่องจากมีเงินฝากกับสถาบันการเงิน
  ลูกหนี้การค้าระยะยาว เงินเบิกเกินบัญชีธนาคารและเงินกู้ยืมจากธนาคาร
  แต่เนื่องจากสินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาดหรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบัน
  บริษัทฯ
  จึงประเมินว่าไม่มีความเสี่ยงเกี่ยวกับอัตราดอกเบี้ยที่มีนัยสำคัญตามที่กล่าวในหมายเหตุประกอบงบการเงิน
  บริษัทฯ จึงมิได้ใช้ตราสารอนุพันธ์เพื่อบริหารความเสี่ยงจากอัตราดอกเบี้ยดังกล่าว

4.  ความผันผวนของอัตราแลกเปลี่ยนต่างประเทศ

  อัตราแลกเปลี่ยนสกุลเงินบาทต่อสกุลเงินของสหรัฐฯ สหราชอาณาจักรและสกุลเงินอื่นๆ
  ของตลาดยุโรปมีแนวโน้มจะส่งผลกระทบต่อราคา
  และอำนาจการจับจ่ายใช้สอยสินค้าและบริการของบริษัทฯ สำหรับตลาดเหล่านี้

1.5 กรรมสิทธิ์ในที่ดิน

  ในช่วงหลายปีที่ผ่านมาได้มีข้อถกเถียงเป็นอย่างมากในประเทศไทยเกี่ยวกับความถูกต้องของกรรมสิทธการถือครองที่ดินตาม
  เอกสารสิทธิ์ แม้ว่าบริษัทฯ
  จะมีความมั่นใจว่าบริษัทในกลุ่มถือครองกรรมสิทธิ์ในที่ดินทั้งหมดที่ใช้ในการดำเนินธุรกิจหรือที่ดินสำหรับการขายในประเทศไทยอย่างถูกต้อง
  แต่บริษัทฯ ไม่สามารถรับประกันได้ว่าจะไม่มีบุคคลหรือกลุ่มบุคคลใดโต้แย้งในกรรมสิทธิ์เหล่านั้น
  ถึงแม้ว่าการโต้แย้งในกรรมสิทธิ์ดังกล่าวจะไม่ประสบผลสำเร็จ
  แต่กระนั้นก็อาจจะส่งผลกระทบในทางลบต่อธุรกิจการขายอสังหาริมทรัพย์ในประเทศไทยหากผู้ซื้อมีความกังวลว่าบริษัทฯ
  จะไม่สามารถโอนกรรมสิทธิ์ที่ถูกต้องให้ได้

1.6 กฎหมายแรงงานไทย

  พนักงานส่วนใหญ่ของบริษัทฯ มีถิ่นที่อยู่ในประเทศไทย
  กฎหมายแรงงานในประเทศไทยให้การคุ้มครองแรงงานเป็นอย่างมาก
  กฎหมายแรงงานได้ห้ามมิให้บริษัทโดยทั่วไปให้พนักงานออกโดยมิได้จ่ายเงินชดเชย
  เว้นแต่พนักงานผู้นั้นจะประพฤติตนไม่เหมาะสม ละเว้นการปฏิบัติตามหน้าที่
  หรือมีความไม่ซื่อสัตย์สุจริต ด้วยเหตุนี้บริษัทฯ
  จึงมีมาตรการที่จำกัดในการลดจำนวนพนักงานเพื่อเพิ่มประสิทธิภาพ
  ลดต้นทุนหรือเพื่อบรรลุวัตถุประสงค์อื่นที่คล้ายคลึงกัน
  ในระหว่างที่เกิดวิกฤตการณ์เมื่อไม่นานนี้อาทิเช่น วิกฤตเศรษฐกิจโลก บริษัทฯ
  ก็มิได้ให้พนักงานออกแต่อย่างใด
  แต่ได้นำโครงการสมัครใจลาหยุดงานโดยไม่รับเงินเดือนมาใช้แทน บริษัทฯ
  คาดว่าในอนาคตอาจจะมีข้อจำกัดในการใช้โครงการการลาออกโดยสมัครใจต่างๆ ซึ่งบริษัทฯ
  จะต้องจ่ายค่าชดเชยเป็นจำนวนมากรวมทั้งใช้มาตรการอื่นๆ ที่คล้ายคลึงกัน
  ซึ่งพนักงานที่ถูกเลือกอาจจะเลือกที่จะลาออกโดยแลกกับเงินชดเชยที่จะจ่ายให้เป็นเงินก้อนรวมทั้งผลประโยชน์อื่น
  ๆ

  1.7 ความเสี่ยงในการดำเนินงานธุรกิจโรงแรม

  โรงแรมต่างๆ ของบริษัทฯ ต่างก็มีความเสี่ยงจากการดำเนินงานในธุรกิจการให้บริการ
  โดยความเสี่ยงดังกล่าวประกอบด้วย

-   ฤดูกาลของธุรกิจท่องเที่ยวขึ้นอยู่กับปริมาณการท่องเที่ยวและการเดินทางของกลุ่มธุรกิจ/การค้า
    ที่แตกต่างกันตลอดทั้งปี ด้วยเหตุนี้รายได้ของบริษัทฯ จึงมีแนวโน้มที่จะผันผวนในระหว่างปี

-   คู่แข่งขันจากโรงแรมรีสอร์ทแห่งใหม่ๆ ทั้งในประเทศและภายในภูมิภาค

-   รูปแบบการท่องเที่ยวและความนิยมของแหล่งท่องเที่ยวที่อาจเปลี่ยนแปลงไป

-   การเปลี่ยนแปลงเงื่อนไขระเบียบทางกฎหมายในประเทศไทย

-   จำนวนห้องพักในพื้นที่หรือภูมิภาคเดียวกันที่มีมากเกินความต้องการหรือความต้องการห้องพักของลูกค้าที่ลดลงในบางช่วงอาจจะส่งผลกระทบในเชิงลบต่ออัตราการเข้าพักและราคาค่าห้องพัก

-   การเปลี่ยนแปลงโดยรวมทั้งสภาพเศรษฐกิจในภูมิภาคและท้องถิ่น
    ซึ่งอาจจะส่งผลกระทบต่อการจับจ่ายใช้สอยของผู้บริโภคและวิถีการท่องเที่ยวของประชาชนและปัจจัยอื่นๆ
    แม้ว่าผู้บริโภคจะมีรายได้ที่เพิ่มขึ้น

-   สภาวะทางการเมืองในภูมิภาคและท้องถิ่น รวมทั้งสภาพสังคมซึ่งมีผลกระทบต่อความต้องการซื้อ
    อำนาจซื้อของตลาด เช่น อาชญากรรม ความไม่สงบในสังคมและการก่อการร้าย

-   การแพร่ระบาดของโรคซึ่งมีผลกระทบต่อการเดินทางและธุรกิจการท่องเที่ยว

-   คำเตือนภัยเกี่ยวกับการท่องเที่ยวที่เตือนให้ประชาชนชะลอ
    และ/หรือหลีกเลี่ยงการเดินทางท่องเที่ยว

-   การเคลื่อนไหวของอัตราแลกเปลี่ยนเงินตราต่างประเทศ

-   ความสะดวกในการเดินทางเข้าประเทศไทยและโดยเฉพาะอย่างยิ่งจำนวนเที่ยวบินมายังประเทศไทยและจังหวัดภูเก็ต
    และ

สภาพภูมิอากาศที่แปรปรวนและภัยทางธรรมชาติ

  1.8 ความเสี่ยงในการดำเนินงานธุรกิจอสังหาริมทรัพย์

  ธุรกิจอสังหาริมทรัพย์ของบริษัทฯ มีความเสี่ยงสืบเนื่องจากการดำเนินงานในธุรกิจ
  โดยความเสี่ยงดังกล่าวประกอบด้วย

-   การเปลี่ยนแปลงโดยรวมทั้งสภาพเศรษฐกิจในภูมิภาคและท้องถิ่น สถานการณ์ทางการเมือง
    ซึ่งอาจจะส่งผลกระทบต่อการจับจ่ายใช้สอยของผู้บริโภคและความเชื่อมั่นในตลาดอสังหาริมทรัพย์ในจังหวัดภูเก็ต

-   ความลำบากในการจัดหาเงินกู้ของผู้ซื้อชาวต่างชาติ จากธนาคารท้องถิ่น
    ซึ่งอาจส่งผลกระทบต่อความต้องการซื้ออสังหาริมทรัพย์ในอนาคต

-   ความสามารถในการสร้างผลตอบแทนการลงทุนที่ยั่งยืนซึ่งอาจส่งผลกระทบต่อความต้องการของอสังหาริมทรัพย์ในอนาคต

-   การเคลื่อนไหวของอัตราแลกเปลี่ยนเงินตราต่างประเทศซึ่งอาจส่งผลกระทบต่อราคาและความสามารถในการซื้ออสังหาริมทรัพย์ของชาวต่างชาติ

-   การพัฒนาการออกแบบอสังหาริมทรัพย์ที่มีนวัตกรรมและรูปแบบใหม่ๆ เพื่อการดึงดูดผู้ซื้อ

-   การจัดให้มีบริการหลังการขายที่มีคุณภาพสูงเพื่อรักษาความแข็งแกร่งของความจงรักภักดีในตราอสังหาริมทรัพย์และความพอใจของผู้ซื้อ

-   การเปลี่ยนแปลงเงื่อนไขระเบียบทางกฎหมายในประเทศไทยซึ่งอาจมีผลต่อข้อจำกัดของผู้ซื้อ
    การพัฒนาที่ดินในอนาคตหรือรูปแบบการเสนอขายอสังหาริมทรัพย์

-   ต้นทุนการก่อสร้างที่พุ่งสูงขึ้นอาจส่งผลกระทบต่ออัตรากำไรจากการดำเนินงานหากไม่สามารถปรับราคาขายขึ้นได้

-   ความสามารถในการจัดหาและคงไว้ซึ่งผู้รับเหมาก่อสร้างอาคารที่มีความสามารถส่งมอบงานที่มีคุณภาพได้ตรงตามกำหนดเวลา

  ปัจจัยต่างๆ เหล่านี้สามารถส่งผลเสียต่อธุรกิจของบริษัทฯ
  ฝ่ายจัดการจึงได้ให้ความสนใจในเรื่องต่างๆ อย่างใกล้ชิดเพื่อจะสามารถนำกลยุทธ์ของบริษัทฯ
  มาปรับใช้ได้ทันท่วงทีเมื่อมีการเปลี่ยนแปลงใดๆ ที่มีผลต่อการดำเนินงานของบริษัทฯ